# Kä mec lë bï tuaany de COVID-19 ke bɛ̈i

Pɛɛi nïn 27 Pɛɛi de Dhetem 2022

Kɔc juëc cï tuaany de COVID-19 aye naŋ kä ye tuaany nyuɔɔth në thaar koor ku piɔlkë në wiik lik. Thaar ye jɔt ba pial në tuaany de COVID-19 awääc tënë ayï raan. Yekënë ee rɔt gɛɛi në të cïn tuɛɛny thïn në COVID-19. Ee rɔt gɛɛi ëya dɛ̈t mɛn nɔŋ tuaany dɛ̈t ë tɔ̈u ke yïïn wënthɛɛr.

Anɔŋ kɔc kɔ̈k ye naŋ tuaany dït cie dac jäl të cï keek tuaany de COVID-19 yök. Në thɛɛr kɔ̈k ke COVID-19 ee raan cɔk rɛ̈ɛ̈r ke cïï guɔ̈p piɔl në pɛ̈i juëc në tuaany tɔ̈u wënthɛɛr. Yekënë aye cɔl ‘COVID-19 bääric’. COVID-19 bääric ee thök në wiik juëc ku pɛ̈i, naa cak kɔ̈m liu kenë raan.

COVID bääric ee rɔt looi tënë kɔc nɔŋ tuaany dït de COVID-19. Naa cɔk tɔ̈u, agut cï kɔc nɔŋ tuaany koor de COVID-19 ëya dɛ̈t ku ka cïkë kɔɔr bïkë lɔ akïm aalë bïkë ŋot ë ke nɔŋ COVID-19 bääric.

## Kä ye tuaany de COVID-19 bääric nyuɔɔth

COVID bääric alë bï bï bɛ̈i në kä wääc yiic ye tuaany nyuɔɔth ku kaa cïï lë bïkë raan abɛ̈n dɔm/nɔ̈k në yee kueer töŋë. Kä ye tuaany nyuɔɔth aalë bïkë ŋot ë ke lɔtueŋ të cïnë tuaany jäl, wɛ̈lɛ̈/ka lë bïkë dhukciëën naa cï raan pial në tuaany de COVID-19.

Kä ye tuaany nyuɔɔth nyicke ku kä ye kɔc diir cïke lueel:

* Dhäär/Däŋ de guɔ̈p
* riɛl ë yic de wëëi
* ɣɔɔl cie jäl
* nɛ̈k de piɔ̈u
* nɛ̈k de yom thook
* yïn cïn riɛldït ba pol
* atuɔ̈c/alɛ̈ɛ̈th
* akuɛm nhom/aɣarnhom
* yïn ye nhom bäth ku cïï ye tak apieth (bï nhom ciɛ̈n kë yee tak)
* täk arëët wɛ̈lɛ̈/ka diɛɛrdït.

## Gël de COVID Bääric

Kueer pieth lë bïnë COVID bääric gël ee ba rɔt gël ba cïï tuaany në kɔ̈m de aliiric de COVID-19.

Wum yenë kee kueer pieth bïnë kä rɛc ke tuaany de COVID-19 cuɔtpiny.

Kä cïke kɔɔr cï ye lueel naadɛ̈ ke kɔc cïke wum në tuaany de COVID-19 aacïï kä ye tuaany de COVID bääric ye lueel awär kɔc këcë keek wum.

**Në këde wël juëc**

Naa cï tuaany de COVID-19 yök tënë yïïn në wiik lik cï lɔ, ku yïn cïï ye guɔ̈p yök ke piɔl, jam wenë dïktordu.

Në këde wël juëc, nem [health.gov.au/covid19-vaccines-languages](http://www.health.gov.au/covid19-vaccines-languages), wɛ̈lɛ̈/ka cɔl telepun de Kuɔɔny de Baai/Dola (National Coronavirus Helpline) në 1800 020 080. Kuany alöc de 8 ye abac në këde wɛ̈ɛ̈r de wël yiic.